ทั่วโลกอ่วม ติด “โควิด” ทะลุ 12 ล้าน ดับแล้วเกินครึ่งล้าน!
ทั่วโลกอ่วม ติด "โควิด" ทะลุ 12 ล้าน ดับแล้วเกินครึ่งล้าน! "สหรัฐฯ" ยังโคม่า ป่วยสะสมกว่า 3.05 ล้านราย
ทั่วโลกอ่วม ติด "โควิด" ทะลุ 12 ล้าน ดับแล้วเกินครึ่งล้าน! "สหรัฐฯ" ยังโคม่า ป่วยสะสมกว่า 3.05 ล้านราย
9 ก.ค. 2563

ศูนย์วิทยาศาสตร์และวิศวกรรมเชิงระบบ (CSSE) มหาวิทยาลัยจอห์นส ฮอปกินส์ เปิดเผยว่าจำนวนผู้ป่วยโรคติดเชื้อไวรัสโคโรนาสายพันธุ์ใหม่ (โควิด-19) ทั่วโลก พุ่งเกิน 12 ล้านรายแล้ว โดยมีจำนวนรวมที่ 12,041,795 ราย เมื่อนับถึง 12.30 น. ของวันพฤหัสบดีที่ 9 ก.ค.63 ตามเวลาประเทศไทย
ขณะเดียวกันข้อมูลจากศูนย์ฯ ระบุว่า ยอดผู้ป่วยเสียชีวิตทั่วโลกอยู่ที่ 549,468 ราย
โดยสหรัฐฯ ยังคงได้รับผลกระทบหนักที่สุดจากโรคระบาดใหญ่ครั้งนี้ โดยมีผู้ป่วย 3,054,699 ราย และผู้ป่วยเสียชีวิต 132,300 ราย
ทั้งนี้ กลุ่มประเทศที่มีผู้ป่วยเกิน 250,000 ราย ได้แก่ บราซิล อินเดีย รัสเซีย เปรู ชิลี สหราชอาณาจักร เม็กซิโก และสเปน